mangwe a mafelo a magolo a go tsena le go tswa mo mmileng ono a tla fetolwa gore dijanaga mo mmileng ono di tsamaye ka thelelo. Karolo e go samaganweng le yona ya tselafefo ya N3 e setse e le dingwaga o fitlhele e kitlane ka dijanaga, segolobogolo ka nako e bontsi jwa batho bo dirisang tsela eno ka nako e le nngwe go nne bontsi jwa diteroko tse di rwalang dithoto kwa boemelakepeng jwa Durban go leba kwa Gauteng le kwa diporofense ng tse dingwe ka fa nageng di dirisa yona tselafefo eno. Go nnile gape le koketsego ya dikotsi tsa mo tseleng tse di bakiwang ke diteroko ka ntlha ya bakganni ba tsona ba e reng fa ba tsokatsokela mo mmileng o o leng matso ketsoke ba bo ba dira jalo ba sa tseye matsapa a go nna kelotlhoko.“Ntle le go fedisa mokitlano wa dijanaga ka go godisa tsela eno ka go aga mela e mengwe, go godisa tsela eno ya N3 go tla dira gore dikotsi mo tseleng eno di fokotsege. Matsoketsoke mo tseleng a tla fedisiwa. Dikarolo tsa go tsena le go tswa mo mmileng ono di tla baakanngwa,” Matekane o tlhalositse jalo.Sanral e ntshitse dithendara di le tharo mo kotareng e e fetileng ya ngwaga wa 2021, mme tiro ya dikonteraka tsa go aga e ne ya simololwa magareng ga kgwedi ya Ferikgong le Moranang monongwaga. Dikarolo tse di atoloswang ga jaana ke ya dikhilomitara di le 19 e e gogang go tswa kwa Cato Ridge go leba kwa Dardanelles, e e itsegeng thata ka gore ke Umlaas Road; karolo ya dikhilomitara di le 26.6 e e tswang kwa Dardane lles Interchange go leba kwa Lynnfield Park; mmogo le karolo ya dikhilomitara di le 30 go tswa kwa Lynnfield Park go leba kwa Ashburton Interchange. Matekane o tlhalositse gore SIP2 e tla tswela mosola thata dijanaga tse di rwalang dithoto mmogo le dipala ngwa tse di dirisang ditsela tse di lebang kwa mafelong a naga ya Aforika Borwa a a nang le diintaseteri tse dikgolo, e tla tswela molemo dikgwebo tse di rekelang le go rekisetsa dinaga tsa boditšhaba mmogo le go dira gore ditirelo tsa mafelo ano e nne tse di tswileng diatla.  O tlaleleditse ka gore porojeke eno e tsamaisana le Leano la Tlhabololo ya Naga la 2030 mmogo le Leano le Lekgolo la Dipalangwa tsa Naga la 2050 e bile gape e ema nokeng Leano la Itharabologelo le Kagosešwa ya Ikonomi.Mo ntlheng eno, maitlhomo a puso ke go dira gore ka fa nageng ya Aforika Borwa go nne le dipalangwa tse di rwalang baagi tse di tlhaloganyang seemo se ba tshelang mo go sona mmogo le go dira gore dipalangwa tseo di se turele baagi ba ba di namelang ba ba sa itsholelang go le kalo.Matekane a re go godisa di tsela tseno go tla tsaya sebaka sa magareng ga dingwaga di le robedi go fitlha go di le 10 mme go tla diriwa ka natla gore ditiragalo tsa go tswalela mebila e se nne tse di ntsi thata. O tlaleleditse ka gore badirisi ba dijanaga ba tla neelwa tshedimotse ka ga ditiego tse di tla nnang teng mme e bile gape le lephata la batlhankedi ba sepodisi se se laolang ditsela kwa KwaZulu-Natal ba tla thusa go laola pharakano.Sanral e ikuela mo badirising botlhe ba dijanaga go tseela tlhogong tsiboso nngwe le nngwe e e nnang teng ka go latela matshwao a tsela, ka go fokotsa lebelo fa ba atumela dikarolo tseo mo go tsona go samaganweng le tiro ya dikonteraka mmogo le go naganela badirisi ba bangwe ba ditsela tseo. 